Michael Breien

Michael Andreas Hammer Breien () var ein norsk sakførar, brukseigar og stortingsmann frå Jevnaker.

Breien vart cand.jur. i 1848 og var dei neste fire åra fullmektig hos ein overrettsprokurator i Christiania. I 1852 tok han over farsgarden Hauger i Jevnaker og budde der sidan. Frå 1856 var han overrettssakførar, og leia utskiftinga av allmennningane på Hadeland. I mange år var han medlem av heradsstyret i Jevnaker, og han var ordførar i 1856 og 1857. Elles var han forlikskommissær og amtsrevisor.

Breien representerte Kristians amt i Stortinget 1862-63, Omframtstortinget 1864 og Stortinget 1865-66. 1862-63 var han sekretær i Protokollkomiteen og Skoglovskomiteen, 1865-66 medlem i Tollkomiteen.

Thor Breien var farbror hans, Abraham Borch svigerfar hans.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1862-1864
Kategori:Stortingsrepresentantar 1865-1867
Kategori:Norske gardbrukarar frå 1800-talet
Kategori:Norske juristar
Kategori:Folk frå Jevnaker